ຢ່າງໜ້ອຍ 100 ຄົນ ໄດ້ເສຍຊີວິດ ໃນເຫດດິນເຈື່ອນ ຢູ່ໃກ້ໆ ບໍ່ແກ້ວຢົກ ຂອງມຽນມາ
ພວກຜູ້ທີ່ເສຍຊີວິດ ແມ່ນເປັນພວກຂຸດຄົ້ນແຮ່ທາດ ທີ່ໄປກັ່ນກອງຊອກຄົ້ນສ່ວນເສດເຫຼືອ ຂອງບໍ່ແກ້ວຢົກ ຫາເສດແກ້ວຢົກເມັດນຶ່ງ ເພື່ອນຳໄປຂາຍ.
ຢ່າງໜ້ອຍ 100 ສົບໄດ້ຖືກເກັບກູ້ອອກມາໄດ້ ແລະ ບັນດາ ພະນັກງານກູ້ໄພ ຢູ່ໃນພາກເໜືອຂອງມຽນມາ ກໍຍັງກຳລັງດຶງ ເອົາສົບອອກມາຈາກຊາກຫັກພັງອີກຢູ່ ໃນວັນຈັນມື້ນີ້ ຊຶ່ງເປັນ ມື້ທີສອງ ຫຼັງຈາກດິນເຈື່ອນໃນບໍລິເວນກວ້າງໃຫຽ່ ຢູ່ໃກ້ໆກັບ ບໍ່ແກ້ວຢົກແຫ່ງນຶ່ງ ອົງການຂ່າວ Reuter ລາຍງານວ່າ ໃນຂະນະທີ່ບັນດາເພື່ອນໆ ແລະ ຍາດຕິພີ່ນ້ອງຂອງສົບ ໄດ້ລະບຸຕົວ ສ່ວນນຶ່ງຂອງສົບແລ້ວ ຍັງມີສົບອີກສ່ວນນຶ່ງຫຸ້ມຫໍ່ດ້ວຍຜ້າຢາງສີຟ້າ ທີ່ຍັງບໍ່ໄດ້ລະບຸຕົວເທື່ອ ເຈົ້າໜ້າທີ່ທ້ອງຖິ່ນຂອງເມືອງ ທ່ານ Nilar Myint ເວົ້າ ກ່ຽວກັບການເກັບກູ້ເອົາສົບນັ້ນ ວ່າ ບັນດາເຈົ້າໜ້າທີ່ ກ່າວວ່າ ຢ່າງໜ້ອຍ 100 ຄົນແມ່ນຍັງຫາຍສາບສູນຢູ່ ຫຼັງຈາກແຜ່ນດິນ ຍຸບລົງ ບັນດາອຳນາດການປົກຄອງ ໄດ້ກ່າວກ່ອນໜ້ານີ້ແລ້ວວ່າ ພວກຜູ້ທີ່ເສຍຊີວິດ ແມ່ນເປັນ ພວກຂຸດຄົ້ນແຮ່ທາດ ທີ່ໄປກັ່ນກອງຊອກຄົ້ນສ່ວນເສດເຫຼືອ ຂອງບໍ່ແກ້ວຢົກ ຫາເສດແກ້ວ ຢົກເມັດນຶ່ງ ເພື່ອນຳໄປຂາຍ ແຕ່ຢ່າງໃດກໍຕາມ ບັນດາເຈົ້າໜ້າທີ່ກ່າວວ່າ ການຍຸບລົງ ຂອງດິນນັ້ນ ໄດ້ເກີດຂຶ້ນ ໃນເວລາພວກຂຸດຄົ້ນແຮ່ທາດກຳລັງນອນຫລັບຢູ່ ທ່ານ Tin Swe Myint ຫົວໜ້າພະແນກປົກຄອງເມືອງ Hpakant ເວົ້າວ່າ ທ່ານໄດ້ອະທິບາຍຕື່ມວ່າ ບໍລິເວນບ່ອນທີ່ເກີດ ດິນເຈື່ອນນັ້ນ ແມ່ນເປັນ ເມືອງ Hpakant ຂອງລັດ Kachin ເປັນເມືອງໃຫຍ່ອັນດັບສອງຂອງມຽນມາ ແມ່ນຕັ້ງ ຢູ່ຫ່າງຈາກນະຄອນ Yangon ຊຶ່ງເປັນເມືອງໃຫຍ່ອັນດັບສອງ ຂອງມຽນມາ ໄປທາງກໍ້າ ຕາເວັນອອກສຽງເໜືອ ປະມານ 950 ກິໂລແມັດ ອັນເປັນຖິ່ນຖານບໍ່ເກີດ ຂອງແກ້ວຢົກ ທີ່ມີຄຸນນະພາບດີທີ່ສຸດຂອງໂລກ